Os rayos cosmicos son protons d'alta enerchía y nuclios atomicos que se mueven por l'espacio quasi a la velocidat d'a luz. S'orichinan en o sol, difuera d'o sistema solar y en galaxias distants. Estioron descubiertos por Victor Hess en 1912 de par d'experiments con globos. A medición directa d'os rayos cosmicos, especialment a enerchías mas baixas, s'ha feito posible dende o lanzamiento d'os primers satelites en zaguerías d'o decenio de 1950.